સૂતી વખતે પથારીમાં પડ્યાં હોઈએ ત્યારે પણ સતત આપણે વિચારશીલ હોઈએ છીએ. માંડ મન શાંત થાય. માનસિક સમાધાન મળે ત્યાં બીજા વિચારો આપણને ઘેરી લેતા હોય છે. દરેકને સામાજિક, શારીરિક, આર્થિક, કૌટુંબિક કે પછી રાજકીય પ્રશ્નો, તકલીફો રહેતી હોય છે. આ દરેકના વમળમાં આપણે સતત વલોપાત અનુભવતાં રહીએ છીએ જેનો ઉકેલ મળતો નથી. અશાંત અને ઉદ્વેગભર્યા મન અને શરીરને આરામ મળતો ન હોવાથી સ્વાસ્થ્ય પર ખરાબ અરસ થાય છે. જેને લીધે બીનજરૂરી તકલીફો વધે છે જે ક્યારેક સામાન્ય તો ક્યારે અસાધ્ય બીમારીઓ નોતરે છે. માણસ ઇચ્છે તો પણ આ જંજાળમાંથી બહાર આવવા અથાગ પ્રયત્નો કરે તોય બંધનોની સાંકળને તોડીને મુક્ત રહી શકતો નથી.